CELEX: 62013TN0692
Language: sl
Date: 2013-12-20 00:00:00
Title: Zadeva T-692/13: Tožba, vložena 20. decembra 2013 – SACBO proti Komisiji in TEN-T-EA

15.2.2014   
            
            
               SL
            
            
               Uradni list Evropske unije
            
            
               C 45/43
            
         Tožba, vložena 20. decembra 2013 – SACBO proti Komisiji in TEN-T-EA
   (Zadeva T-692/13)
   2014/C 45/74
   Jezik postopka: italijanščina
   
      Stranke
   
   
      Tožeča stranka: Società per l'aeroporto civile di Bergamo-Orio al Serio SpA (SACBO SpA) (Grassobbio (BG), Italija) (zastopniki: G. Greco, M. Muscardini in G. Carullo, odvetniki)
   
      Toženi stranki: Agenzia esecutiva per la rete transeuropea di trasporto (TEN-T EA), Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               primarno, za nično razglasi odločbo TEN-T EA z dne 23. oktobra 2013 in vse z njo povezane pravne akte, ki so navedeni v uvodu tožbe, v kolikor je z njimi potrjena odločba z dne 18. marca 2013, zunanji stroški v povezavi z dejavnostmi 1, 2.1, 4, 5, 6 in 7 niso bili upravičeni, dolgovano sofinanciranje je bilo ustrezno zmanjšano, zahtevano pa je bilo vračilo 158 517,54 EUR, z vsemi pravnimi posledicami, ki izhajajo iz tega;
            
         
               —
            
            
               podredno: ugotovi naj se, da ne obstaja namerno izogibanje, niti niso bile dejavnosti, ki so predmet sofinanciranja, umetno razdeljene, v skladu s tem pa naj se odločba TEN-T EA z dne 23. oktobra 2013, ter vsi z njo povezani pravni akti, ki so navedeni v uvodu tožbe, razglasijo za nične, v kolikor je z njimi potrjena odločba z dne 18. marca 2013 zunanji stroški v povezavi z dejavnostmi 1, 2.1, 4, 5, 6 in 7 niso bili upravičeni, dolgovano sofinanciranje je bilo ustrezno zmanjšano, zahtevano pa je bilo vračilo 158 517,54 EUR, z vsemi pravnimi posledicami, ki izhajajo iz tega;
            
         
               —
            
            
               v vsakem primeru naj se zmanjšanje financiranja, kot ga je predlagala Komisija, izvede na novo, da bo v skladu z načelom sorazmernosti;
            
         
               —
            
            
               toženi stranki naj se naloži plačilo stroškov.
            
         
      Tožbeni razlogi in bistvene trditve
   
   Tožeča stranka v tej zadevi je ista, kot v zadevi SACBO proti Komisiji, T-270/13 in TEN – T EA (C 207, str. 46).
   V okviru tega postopka naj bi tožene stranke podale ugovor nedopustnosti tožbe, ker je slednja uperjena zoper pravni akt, ki po njihovem mnenju še ni pravnomočen.
   Po mnenju tožeče stranke se zgolj preventivno predlaga zavrnitev tožbe zoper odločbo agencije z dne 23. oktobra 2013, da se ponovno poudari, da je odločba glede zmanjšanja financiranja protipravna.
   Tožbeni razlogi in bistvene trditve so enake tistim, ki so navedene v zadevi T-270/13.